# Pittasoma

Pittasoma és un gènere d'ocells de la família dels conopofàgids (Conopophagidae). Anteriorment inclòs en la família Formicariidae, agrupa espècies natives de l'Amèrica tropical (Neotrópic), on es distribueixen des de Costa Rica i Panamà, cap al sud fins a l'oest de Colòmbia i l'Equador.

## Etimologia

El nom genèric Pittasoma es compon del gènere Pitta i de la paraula del grec antic «sōma, sōmatos»: “cos”; significant “que té el cos semblant a un Pitta”.

## Característiques

Les espècies d'aquest gènere són grossos i arrodonits, mesuren entre 16 i 18 cm de longitud (els més grossos d'aquesta família), de becs llargs, cua curta i potes molt llargues. Exhibeixen colors atractius. Presenten dimorfisme sexual; encara que els sexes difereixen en plomatge, el dicromatisme sexual és menys pronunciat. Són terrestres i es mantenen una postura força dreta quan estan aturats. Habiten en el sòl o prop d'ell, en boscos humits tropicals de baixa altitud, fins als 1100 m. Caminen solitaris o en parelles fent petits salts pausats per a tot seguit quedar-se quiets llargs períodes. Quan s'espanten, es refugien en branques baixes. Són insectívors i s'alimenten regularment de formigues legionàries, quan poden ser sorprenentment atrevits.

## Taxonomia

El gènere estava anteriorment inclòs en Formicariidae, però l'anàlisi d'ADN mitocondrial citocrom b i NADH deshidrogenasa, subunitat proteica 2 seqüència d'ADN, segons Rice, (2005), va trobar que el gènere estava agermanat amb Conopophaga. La nova classificació s'ha sustentat també en la morfologia i l'anàlisi de les vocalitzacions. La Proposta N° 235 (part d) al Comitè de Classificació de Sud-amèrica (SACC) va aprovar el canvi a Conopophagidae. L'anàlisi genètica moleculars posteriors de Batalha-Filho et al. (2014) van confirmar la relació de germans entre Conopophaga i Pittasoma, i també la monofilia de cada gènere.
Segons la Classificació del Congrés Ornitològic Internacional (versió 14.2, 2024) aquest gènere està format per dues espècies:
* Pittasoma michleri - pitasoma capnegre
* Pittasoma rufopileatum - pitasoma cap-roig
Ambdues són ocells terrestres dels boscos tropicals d'Amèrica Central i del Sud.

## Referències

* 1 2 3 Rice, Nathan H. «Phylogenetic Relationships of Antpitta Genera (Passeriformes: Formicariidae)» (en anglès). The Auk, 122, 2, 01-04-2005, pàg. 673–683. DOI: 10.1093/auk/122.2.673. ISSN: 1938-4254.
* 1 2 Rice, Nathan H. «Further Evidence for Paraphyly of the Formicariidae (Passeriformes)» (en anglès). The Condor, 107, 4, 01-11-2005, pàg. 910–915. DOI: 10.1093/condor/107.4.910. ISSN: 0010-5422.
* ↑ «2024 Citation & Downloadable Checklists – Clements Checklist». [Consulta: 24 desembre 2024].
* ↑ «Clements Checklist: October 2024 Taxonomy Updates & Corrections» (en anglès). Clements Checklist, 2024. [Consulta: 24 desembre 2024].
* ↑ Jobling, James A. The Helm Dictionary of Scientific Bird Names: From Aalge to Zusii. London: Christopher Helm, 2010, p. 308. ISBN 978-1-4081-2501-4.
* ↑ Ridgely, Robert S.; Tudor, Guy. Field guide to the songbirds of South America: the passerines. 1. ed. Austin, TX: Univ. of Texas Press, 2009, p. 376, làmina 34(11). ISBN 978-0-292-71748-0.
* ↑ Whitney, B.M. Family Conopophagidae (Gnateaters). vol.8. Barcelona: Lynx Edicions, 2003, p. 738-748. ISBN 978-84-87334-50-4.
* ↑ «Proposal (235): Change classification of the Formicariidae» (en anglès). South American Classification Committee. [Consulta: 24 desembre 2024].
* ↑ Batalha-Filho, Henrique; Pessoa, Rodrigo O.; Fabre, Pierre-Henri; Fjeldså, Jon; Irestedt, Martin «Phylogeny and historical biogeography of gnateaters (Passeriformes, Conopophagidae) in the South America forests» (en anglès). Molecular Phylogenetics and Evolution, 79, 10-2014, pàg. 422–432. DOI: 10.1016/j.ympev.2014.06.025.
* ↑ Gill, Frank; Donsker, David. «Antthrushes, antpittas, gnateaters, tapaculos, crescentchests – IOC World Bird List» (en anglès). IOC World Bird List v14.2, 17-08-2024. [Consulta: 24 desembre 2024].